text: Útflutningurin av fiskavørum vaks 2,4 milliardir krónur í 2022 í mun til 2021. Hetta er ein 26% vøkstur í útflutningsvirðinum. Útflutta nøgdin minkaði 6%.
text: #000005
text: Tað er vøkstur í flestøllum vørubólkum, og er tað serliga útflutningurin av laksi, sum ger mun. Har er vøksturin 1,1 milliard krónur. Útflutningvirðið av sild er minkað við 143 milliónum krónum, ella 19,3%. Hetta stavar í høvuðsheitum frá, at nøgdin av útfluttari sild minkaði 30,8%.
text: #000006
text: Vøkstur í útflutninginum til Amerika
text: #000007
text: Asiatiski og Amerikanski marknaðirnir eru lutfalsliga vaksnir mest, har útflutningsvirðið er hækkað ávikavist 72% og 63% í 2022. Mesti vøksturin stavar frá laksaútflutninginum. Útflutningurin til Asia er nú næstan á sama støði sum í 2019, meðan útflutningurin til Amerika er tvífaldaður seinastu árini.
text: #000008
text: Útflutta nøgdin av flestu fiskasløgunum er antin minkað ella stendur í stað. Tó er ein lítil vøkstur í útfluttu nøgdini av hýsu og svartkjafti.
text: #000009